Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: hozatala (közzététele) tekintetében az elektronikus információszabadságról szóló 2005. évi XC. törvényben foglaltak alkalmazandók.
Paragraph Index: 178

16. § Az Ámr. 52. §-ának (1)–(3) bekezdése helyébe a következõ rendelkezés lép: „(1) A helyi önkormányzat, a települési, illetve területi kisebbségi önkormányzat feladatmutatókhoz kapcsolódó – költségvetési törvényben meghatározott – normatív hozzájárulásainak és támogatásainak elõirányzatát módosítani kell, ha az önkormányzat év közben feladatot, illetve intézményt helyi önkormányzaton kívüli szervezetnek ad át, vagy ilyen szervezettõl átvesz. Az önkormányzatnak e módosításra irányuló kérelmet – beleértve a települési, illetve területi kisebbségi önkormányzat által közölt kérelmet is – a feladat-, illetve intézményátadást, -átvételt megelõzõ hónap 5. napjáig – a Kincstár útján, ahhoz benyújtva – kell eljuttatni az Önkormányzati Minisztériumhoz az átadást-átvételt tanúsító okmányokkal. A Kincstár részére benyújtandó kérelemhez mellékelni kell az átadó és az átvevõ között kötött megállapodást, az átadásra-átvételre vonatkozó képviselõ-testületi, közgyûlési határozat kivonatát, az átvevõ feladatellátáshoz szükséges mûködési engedélyét, valamint a feladatot átvevõ-átadó nem önkormányzati szervezet nyilatkozatát arra vonatkozóan, hogy az intézmény (feladat) támogatásának igénylésérõl vagy lemondásáról gondoskodott. Oktatási intézmény átadása esetén az átadást tanúsító iratoknak legkésõbb július 5-éig meg kell érkezniük az Önkormányzati Minisztériumhoz. A határidõ elmulasztása jogvesztõ.

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes